runetrust/blame-folketinget-dk huggingface dataset:
Jørgen Arbo-Bæhr (EL), 2007-04-17:
Det der med, at så må man finde ud af, hvad der skal ske, er for mig at se ikke særlig betryggende, og der skriver socialministeren jo anderledes klart og utvetydig: Barnet sendes først tilbage til hjemlandet, når værgen kan stå inde for en ansvarlig modtagelse i hjemlandet.
Dan Jørgensen (S), 2020-04-29:
Mange, mange milliarder, hundredvis af milliarder, som har opbygget velfærdsstaten, og som i øvrigt også har været med til at betale den grønne omstilling i Danmark – det er en stor beslutning, hvis man skulle begynde at sige nej til den indtægtskilde, og da specielt, hvis man gjorde det på en måde, så det ikke engang ville have en klimaeffekt, fordi der også ville være en carbon leakage-effekt i det.
Sigurd Agersnap (SF), 2025-10-21:
Krigsforsikringsinstituttet skal hurtigt kunne sættes i kraft, hvis det kommercielle forsikringsmarked bryder sammen eller ikke kan dække, og søfarten er ikke bare én branche blandt mange; det er en del af vores centrale infrastruktur og er afgørende for forsyningssikkerheden i Danmark, på Færøerne og i Grønland.
Monika Rubin (M), 2024-02-22:
Og for at undgå yderligere overbelastning af hospitalerne blev alle sejl derfor sat ind for at forebygge yderligere indlæggelser, og her var det, pneumokokvaccinen kom i spil, og jeg kan derfor ikke kategorisk afvise, at det i fremtiden måske kan være en god idé at prioritere pneumokokvaccinen som en generel vaccine til alle ældre medborgere over 65 år i det offentlige vaccinationsprogram.
Marie Bjerre (V), 2023-02-22:
Vi er selvfølgelig åbne over for at drøfte andre forslag med partierne i de forhandlinger, der er lige nu om SSA-reserven, men som sagt synes jeg, at det er mest rimeligt, at alle aktører får mulighed for at søge, når man nu udbyder så stor en pulje, som faktisk gør det muligt at udbrede de her tilbud, så flere kvinder kan komme i ambulante tilbud.
Helle Thorning-Schmidt (S), 2012-01-11:
Grunden til, at vi i øjeblikket også sidder og forhandler det og ikke bare springer med, er selvfølgelig, at man er nødt til at skabe en europæisk transaktionsskat, som er robust, så man ikke bare mister vækst og har arbejdspladser, der flytter ud af Europa.
Mariann Fischer Boel (V), 2004-03-25:
Alt i alt er der jo tale om en reform, der for det første øger markedsorienteringen, for det andet øger fokus på en bæredygtig landbrugspolitik, dvs. miljø, dyrevelfærd, fødevarekvalitet osv., for det tredje styrker udviklingen i landdistrikterne og for det fjerde knæsætter princippet om finansiel disciplin.
Hans Andersen (V), 2013-05-30:
Derfor mener jeg, at der er brug for sådan en holdningsændring blandt både virksomheder, tillidsmænd og fagforeninger, således at man – hvad skal man sige – disciplinerer sig og kæmper en sund kamp, en ærlig kamp om medlemmer, og på den måde bevarer man sådan set den danske model, som jo helt grundlæggende har mange fine karaktertræk, men det kræver også, at vi alle sammen står fast omkring den.
Ove Hygum (S), 2000-05-03:
Som jeg også nævnte i mit svar på spørgsmål nr. S 2225, må der kun udbetales dagpenge til medlemmer, som står til rådighed for arbejdsmarkedet, og denne rådighedsforpligtelse indebærer bl.a., at et medlem skal have evne og vilje til at deltage i aktivering med dags varsel.
Benedikte Kiær (KF), 2011-03-02:
Derfor er det også glædeligt, at vi kan se, at der er et fald i kriminaliteten blandt unge, hvilket betyder, at vi kan se, at der også med hensyn til de sikrede pladser endelig er begyndt at være en anden tendens end den, der har været igennem de senere år, hvor der har været et meget stort pres på de sikrede pladser.
Jens Joel (S), 2017-05-23:
Der synes jeg måske at vi fra Christiansborgs side har en større opgave i at sikre, at de kloge valg faktisk også er nogle, som kan svare sig selskabsøkonomisk ude i fjernvarmeselskaberne, sådan at vi sikrer, at det går i den rigtige retning, i stedet for ovenfra at pålægge dem at diskutere noget, som de faktisk ikke har helt hånd i hanke med.
Astrid Carøe (SF), 2021-03-02:
Det, som jeg italesætter, er, at jeg synes, det er mærkeligt, at vi har et udvalg, der nu skal agere sagsbehandler på, hvor en skole skal ligge henne i landet, og hvilken skolekreds det skal være, og at der jo også, som jeg netop nævnte, er et andet eksempel på, at et privat initiativ er opstået, som så efterfølgende har fået støtte fra det offentlige.
Marianne Jelved (RV), 2012-09-06:
Der er rigtig mange ting, som vi i det danske samfund allerede nu, f.eks. i den offentlige sektor, har lagt en meget stram styring ned over, vi har vedtaget en budgetlov, som skal sikre, at vi holder budgetterne, osv. Man kan ikke bare drive Danmark som en virksomhed som LEGO, men vi skal selvfølgelig bestræbe os på at komme den vej, hvor vi får reguleret vækst og dermed beskæftigelse.
Line Barfod (EL), 2003-05-23:
Samtidig foreslår vi jo også en vækst i kommunerne, som går til forebyggende arbejde, i stedet for som i øjeblikket, hvor vi ser, at man alle steder skærer ned på alt, hvad der handler om forebyggelse, skærer alt det væk, der kunne sikre, at vi på længere sigt får råd til en bedre velfærd.
Sophie Hæstorp Andersen (S), 2008-04-25:
Vi har således lagt op til, at hvis andre trossamfund vil følge de samme pligter, som folkekirken jo har i dag der bl.a. består i, at den er landsdækkende og åben både for deltagelse fra udefrakommende i højtideligheder og om sin økonomi; den er demokratisk, så folk både kan melde sig ind og melde sig ud igen og, hvis de måtte ønske dette, bidrage aktivt til medlemskabet - ja, kan andre trossamfund leve op til dette, synes vi måske også, det kunne være en idé at kigge på, om deres medlemskontingent så også skulle have mulighed for at blive opkrævet over skattebilletten.
Jens Rohde (KD), 2021-05-19:
Og der kunne man måske godt vælge at udvide gruppen af sårbare en lille smule, naturligvis efter nøje udvalgte kriterier, som jeg heller ikke vil kloge mig på, men for at tilgodese en række mennesker, for hvem det her har været en ekstra hård nedlukning og en ekstra hård isolation.
Henriette Kjær (KF), 1998-05-05:
Så er der selvfølgelig nogle grupper, der altid vil vælge en abort, og hvor det også er det bedste: folk, der selv er så langt ude, at de slet ikke kan tage vare på et barn, folk, hvis problemer ikke bare er noget med at glemme prævention, men hvor der er noget fundamentalt galt med deres liv, og hvor alt er kaos.
Simon Kollerup (S), 2021-10-12:
Det er rigtig afgørende for danske borgere og virksomheder, at betalingssystemer fungerer både sikkert og effektivt – det er f.eks. en forudsætning for, at vi kan få udbetalt løn og pension – og for at betaling for køb af varer og betaling af regninger også kan ske, uden at der er forsinkelser, og uden at vi bliver sat tilbage til en tid, vi ikke ønsker os tilbage til.
Irene Simonsen (V), 2005-04-29:
I Venstre er vi trygge ved, at alt er overholdt til punkt og prikke, og ser ikke anledning til at gøre mere og andet end at stå fast på den udlændingepolitik, der er gennemført, samtidig med at Venstre også er parat til et yderligere tiltag, hvis der viser sig behov, som der f.eks. gjorde i forbindelse med vedtagelsen af den såkaldte 28-års-regel, som lukkede nogle yderligere huller.
Karen Jespersen (V), 1999-11-18:
Så jeg mener, at der er sket utrolig meget, når det drejer sig om andre aktører i den sociale indsats, men der mangler også stadig væk meget, når det drejer sig om at få det arbejde til at fungere tilstrækkelig effektivt, sådan at vi kan se resultaterne i nogle af de opgørelser, vi har over, hvor mange mennesker der stadig væk er langtidssyge eller er langvarigt arbejdsløse og på kontanthjælp.
Tom Beck (KF), 1999-05-04:
Vi forventer også en nærmere afklaring af spørgsmålet om de retningslinjer, amterne skal administrere efter, så vi sikrer lighed med fordeling af vandindvindingstilladelserne, for netop her er der jo en mulighed for, at man ved en restriktiv politik et bestemt sted kan tvinge erhvervene til at købe deres vand via vandværkerne.
Ole Hækkerup (S), 2012-01-17:
Nu ved jeg, at De Konservative har tænkt sig i forbindelse med folketingsvalget i 2015 at gå til valg på at sænke den kriminelle lavalder igen, så jeg skal bare høre engang: Har De Konservative også tænkt sig i forbindelse med folketingsvalget i 2015 at gå til valg på at ændre den her lovgivning tilbage til at være som i de gode gamle VKO-dage?
Bent Bøgsted (DF), 2018-05-17:
De her to forslag, der bliver behandlet sammen, omhandler en gammel problemstilling, hvis man kan sige det sådan, fra 2014, men det er en problemstilling, der har stor betydning for dem, der i sin tid har fået lovning på at få nogle midler til at drive en eller anden kulturinstitution, eller hvad det er, de har fået midler til, men så får de lige pludselig at vide, at de skal betale dem tilbage her og nu.
Kim Behnke (FRI), 1999-11-11:
Tilbage i de gode dage i 1992, hvor det såkaldte grønne flertal i Folketinget uden om regeringen vedtog det skæbnesvangre beslutningsforslag B 52, bombede man løs på dansk erhvervsliv, og det gjorde man pga. det løfte, der var hovedudgangspunktet, nemlig løftet om, at en sådan CO2-afgift var lige på trapperne til at blive indført i hele EU.
Lise von Seelen (S), 2006-04-25:
Men da den konservative ordfører var på talerstolen, kom han jo egentlig med den åbning, at hvis det viste sig, at der ved kortlægningen af de handleplaner var behov for, at der faktisk skulle midler til, for at man kunne realisere det, der var lovens hensigt, så var man villig til at kigge på det.
Mads Fuglede (V), 2018-11-15:
Jeg vil afholde mig fra at redegøre for de mere indholdsmæssige dele af integrationsvurderingen – det synes jeg ministeren klarede så fint – og hele den her del med integrationsvurderingen, som jo er kommet, på baggrund af at 2-årsreglen i sin tid bortfaldt, vil jeg også springe let hen over.
Pernille Rosenkrantz-Theil (EL), 2003-01-15:
Hr. Frode Sørensen siger, at vi frygter fremtiden, men den eneste grund til, at vi frygter fremtiden, er i og for sig, at Socialdemokratiet og De Radikale, mens de sad i regering, vedtog et lovforslag, som åbnede op for, at man i fremtiden skulle fjerne § 14.
Inger Støjberg (V), 2015-10-21:
Lovforslaget er jo med ganske enkelte lovtekniske ændringer en fuldstændig genfremsættelse af lovforslag L 195, som blev fremsat for Folketinget den 29. april 2015, men som jo bortfaldt umiddelbart inden tredje behandling på grund af udskrivelsen af folketingsvalget.
Helge Adam Møller (KF), 2004-11-11:
Jo, jeg deler helt Kofi Annans bekymring på det område, og det er derfor, jeg er så glad for, at der er nogle lande og her nogle partier, også Socialdemokratiet, der bakker op om, at vi fortsat skal gøre en indsats for at formindske den vold mest muligt og få skabt demokrati.
Margrete Auken (SF), 2002-10-08:
Jeg tror nu ikke, at den omtalte ulykke er registreret som en hastighedsulykke, jeg tror, den er registreret som en spritulykke, det kan godt være, at den er registreret som noget andet, men det er noget, der selvfølgelig skal undersøges. Jeg kan bare sige til fru Gudrun Laub, at et af de steder, hvor vi har de bedste statistikker, er på de generelle ting om hastigheder.
Aase D. Madsen (DF), 1999-03-23:
Hvis der her tænkes på forslaget om, at erhvervslivet kan købe kunst f.eks. til brug for udsmykning på arbejdspladser eller bygninger og fradrage efter nøjagtig samme regler, som gælder for alt andet anlægs- og driftinventar, så nærer Dansk Folkeparti ikke de store betænkeligheder ved dette forslag.
Nanna Westerby (SF), 2010-03-05:
Så jeg vil bare høre, om den konservative ordfører ikke vil anerkende, at det altså ikke drejer sig om, at vi vil sige, præcis hvor i landet der skal være et udbud, men at vi i hvert fald vil sørge for, at der er incitamenteter til at have udbud i yderområder og i socialt belastede områder.
Frank Dahlgaard (UP), 2000-05-03:
Vi ved jo alle sammen - vi har læst det i avisen - at den irske repræsentant i styrelsesrådet var rasende i foråret sidste år, for et år siden, da man ønskede at sænke renten og gjorde det i Den Europæiske Centralbank, for Irland ønskede renten sat op, fordi der var drøn på irsk økonomi, et
Henrik Dam Kristensen (S), 2013-01-15:
Det kan godt ske, at der er nogle nye synspunkter i Rådet for Sikker Trafik, som er forbigået min opmærksomhed op til behandlingen her i dag, men det har ikke forhindret mig i at være meget optaget af at sige, at hvis vi inden for det, der er en fornuftig ramme, kan gøre noget på det her område, så vil jeg være lydhør over for det, og derfor hilser jeg sådan set også debatten velkommen.
Brian Mikkelsen (KF), 2006-11-15:
Hvis det så viser sig – og det må man sige at der også kan være en vis sandsynlighed for – at der er så mange penge i den her ordning, at refusionen kan komme op på over 50 pct., er det vores holdning, at vi maksimalt skal refundere 50 pct., og så skal vi bruge de tiloversblevne penge på et egentligt kvalitetsløft.
Søren Søndergaard (EL), 2018-05-31:
Derfor vil jeg godt spørge hr. Nick Hækkerup: Hvis man nu sådan rent teoretisk set forestiller sig, at hr. Nick Hækkerup var udenrigsminister, ville det så ligge inden for hr. Nick Hækkerups forestillingsverden at tage ned til EU og stille et krav om, at der blev lavet en uvildig undersøgelse af de oplysninger, vi har fået, om, at nogle af de midler, vi har givet fra EU's side, rent faktisk bliver brugt til menneskerettighedskrænkelser over for flygtninge?
Lotte Rod (RV), 2024-05-15:
For allerede for 20 år siden så han det her med, at hvis man ser på børn med psykologien eller med biologien kommer vi til at lave forventninger til dem, for så kommer vi til at undskylde dem med enten deres sociale arv, altså at det ligesom er givet, og at fordi de kommer fra de familier, de gør, kan de nok ikke mere end det, eller psykologisk, at de er opdraget dårligt og dermed ikke kan finde ud af det og derfor skal sanktioneres.
Rasmus Nordqvist (ALT), 2016-05-19:
Hvis vi ikke sikrer os en vis fleksibilitet i forhold til EU's budgetregler, risikerer vi, at medlemslandene vælger den kortsigtede løsning og eksempelvis skærer i essentielle velfærdsydelser eller i udviklingsbistanden i et forsøg på at leve op til EU's meget strikse budgetkrav.
Hans Christian Schmidt (V), 2003-05-12:
Med henvisning til, at regeringen således allerede arbejder med de fremsatte forslag, herunder at der fremlægges en handlingsplan for biodiversitet og forslag til revision af både naturbeskyttelsesloven og skovloven i efteråret 2003, og at der derfor på nuværende tidspunkt ikke foreligger et tilstrækkeligt beslutningsgrundlag for flere af forslagene, kan regeringen ikke støtte det fremsatte forslag til folketingsbeslutning om natur, naturpleje og naturgenopretning og mere natur til flere - en naturreform
Thomas Adelskov (S), 2008-02-27:
Jeg deler også opfattelsen af, at vi skal hente kvalificeret arbejdskraft i udlandet, men jeg synes, at det er for fattigt, når beskæftigelsesministeren ikke også samtidig vil være med til at give de ledige herhjemme nogle bedre muligheder og redskaber som f.eks. kompetenceafklaring og relevante uddannelsestilbud.
Liselott Blixt (DF), 2010-12-01:
Grunden til, at jeg netop tager spørgsmålet op, er, at hvis vi ser tilbage på den tid, der har været, og på, hvordan de private har været med til at servicere de danske borgere i sundhedsvæsenet, mener jeg, det er vigtigt at sige: Jamen hvad vil der ske, hvis det er, man cutter forbindelsen af til de private sygehuse?
Sandy Brinck (S), 2004-05-06:
Men jeg vil da godt sige til fru Anne Grete Holmsgaard, at efter at jeg har hørt Venstres udlægning af kodekset, så kan jeg da blive helt i tvivl. Jeg synes, at vi skal bruge udvalgsarbejdet til at finde ud af, hvordan det kodeks egentlig skal læses, for hvis det skal læses, som hr. Ulrik Kragh fortolkede det, så mener jeg sådan set godt, at man kan skrue lidt ekstra på formuleringerne i kodekset, men ikke sådan, at vi går over i en kontraktlig binding.
Inger Støjberg (V), 2009-11-04:
Regeringen har iværksat en lang række initiativer for at imødegå den negative udvikling; det drejer sig, som jeg også tidligere har nævnt, bl.a. om hjælpepakker til erhvervslivet, bankpakke I, bankpakke II, skattelettelser, en forøgelse af det kommunale anlægsloft på 2 mia. kr. i 2009 og en række andre ting.
Mette Frederiksen (S), 2011-12-21:
Så i stedet for at bruge så meget tid på at diskutere så lille en gruppe, vil det igen være min anbefaling, at alle her i lokalet bruger tid på at diskutere, hvordan vi kan sørge for, at de unge mennesker, der i dag står uden uddannelse og uden arbejde, kan få lov til at virke på det danske arbejdsmarked.
Susanne Clemensen (CD), 2001-03-13:
Når det er sagt, så er der dog en del høringssvar, som andre ordførere også har været inde på, der gør opmærksom på, at man for at skabe øget gennemsigtighed og fleksibilitet i ATP-ordningen burde sørge for, at der blev taget initiativ til, at ATP indgik på individuelle depotregnskaber svarende til den praksis, man har i livsforsikringsselskaber og pensionskasser.
Ole Sohn (SF), 2002-04-04:
Jeg behøver ikke at få svar nu, men mit spørgsmål er, om man kunne forestille sig, at vi undervejs kunne komme så langt, at hvis man vedtager lovforslaget her - det gør man jo, for det er der flertal for - vil de, der tilhører flertallet, være interesseret i at sige, at hvis der åbnes op for en tværfaglig a-kasse, skal man på forhånd give tilsagn om, at man selvfølgelig ikke alene vil udfylde de opgaver, der nu følger med a-kassen, men også vil føre en aktiv arbejdsmarkedspolitik for det medlem, som man nu får, som kommer fra et andet område, som man ikke har kendskab til, og at man vil afsætte ressourcer til, at man også kan hjælpe vedkommende.
Jan E. Jørgensen (V), 2022-04-01:
Kvinderne politianmeldte jo ikke desto mindre præsten – og to af dem gjorde det for voldtægt – men politiet måtte droppe sagen, da det, som lovgivningen er i dag, ikke er ulovligt på den måde at manipulere eller lyve sig til sex, at bilde nogen ind, at de kommer tættere på Vorherre ved at have et tæt forhold til præsten.
Mette Frederiksen (S), 2020-01-17:
Så når jeg bruger begrebet tyvstjålet fra vores ordfører, tror jeg endda jeg kom til at kalde ham – der er en ny ordfører på området, for ham, der var ordfører tidligere, er nu blevet minister, men det, der er blevet sagt, er stadig væk klogt – er det jo for at markere, at man ikke på nogen måde, hvis man vil demokratiet, kan acceptere, at religionen står over de demokratiske beslutninger, og det er, hvad enten det er synet på børn, social kontrol, synet på kønnene, eller hvad imamer skal blande sig i.
Jeppe Kofod (S), 2019-10-31:
For der er jo ikke formelt taget beslutning om det, for det er der ikke flertal for blandt EU's medlemslande – det kan være i tilfælde af alvorlige og vedvarende tyrkiske brud på menneskerettigheder og grundlæggende principper – og så kan Kommissionen eller en tredjedel af medlemslandene anbefale en suspension af forhandlingerne og betingelser for genoptagelse.
Jette Gottlieb (EL), 1998-04-16:
Det betyder ganske enkelt, at vi kan risikere, at det her system bliver udskudt, indtil det sikkerhedssystem, man nu er i færd med at opbygge, afprøve og er nået ca. halvvejs i opbygningen af, er færdigafprøvet, testet og sikret. Nu ved man jo - vi har haft masser af eksempler før -
Anders Samuelsen (RV), 2002-02-22:
Jeg bliver nødt til at fastholde, at hr. Ole Sohn nøjes med at kigge på den ene side af mønten, nemlig på dem, der er på efterløn, hvor jeg siger, at hvis man nu kunne gøre det lidt mere attraktivt for dem at arbejde, så er det en god idé.
Brian Mikkelsen (KF), 2000-03-03:
Det er klart, at det kan vi ikke blive helt enige om, ligesom vi ikke er helt enige i nogle af de besparelsesforslag - dem er der ikke mange af fra socialdemokratisk side, men vi er i hvert fald ikke enige i nogen af dem, der er, og heller ikke i de skatteforhøjelser, der er. Men udgangspunktet er - og det er det, jeg prøver på at relatere det til, og det er også derfor, jeg blev lidt gal i hovedet, da jeg hørte SF's ordfører - at alle de ansvarlige partier, der er i Folketinget, jo selvfølgelig skal kunne dokumentere, at de kan levere en tilsvarende besparelse. Tingene skal jo hænge sammen trods alt.
Ole Sohn (SF), 2007-01-11:
På den baggrund vil jeg gerne spørge fru Louise Frevert, om hun ikke vil være med til i det videre arbejde i Kulturudvalget at prøve at se på, om vi kan finde en eller anden form, hvorunder vi kan få sat sådan et udredningsarbejde i gang, sådan at vi får et bedre oplyst grundlag for at træffe beslutninger, som gør, at det ikke kun ligger i Aalborg Kommune, Københavns Kommune, Løgstør, eller hvor det nu måtte være, men at vi også som samfund og som Folketing og regering har en fælles forståelse af, hvilken vej det er vi skal gå for at sikre, at alle borgere får optimale betingelser i vidensamfundet.
Pia Kjærsgaard (DF), 2023-12-05:
Altså, det forstår jeg simpelt hen ikke fra Enhedslisten, der altid bryster sig af – det har vi da bestemt bemærket på det sidste – og hr. Pelle Dragsted, ordfører for Enhedslisten, der da har brystet sig meget af at gøre rigtig meget for de ældre.
Karen Hækkerup (S), 2011-05-03:
Jeg har i et af mine tidligere indlæg refereret til, at uanset om der ikke havde været noget i FN's racediskriminationskonvention, eller om der ikke havde været noget i EU's rammeafgørelse om bekæmpelse af fremmedhad, der også forpligtede os til eksempelvis at have en racismeparagraf, altså selv hvis der hverken havde været noget i FN eller i EU, så ville Socialdemokraterne stadig have syntes, at det var en god idé, fordi målet med at have en racismeparagraf er, at vi kan ytre os under ansvar, i respekt for og under hensyntagen til hinanden; at vi ikke opildner til had; at vi ikke sørger for, at befolkningsgrupper bliver spillet ud mod hinanden, og at vi derfor har et mere fredeligt samfund.
Steffen W. Frølund (LA), 2024-04-24:
Derfor bør der trækkes politik og bureaukrati ud af varmepumpemarkedet, og en måde at sikre det på er de rette incitamenter, ved at fjerne bureaukratiet og ikke mindst ved at lytte til branchen; det er ved at tage de penge, der er afsat til puljesystemet, og skabe et fradrag i stedet.
Steen Gade (SF), 2011-01-27:
Hr. Dohrmann lavede en aftale med regeringspartierne om »Grøn Vækst«, og nu diskuterer vi ikke om den samlet var god eller dårlig, men bare, at den indeholdt to elementer, et område, hvor man gav landbruget skattelettelser, man fjernede stort set reglerne, der var omkring landbruget, så man næsten kan gøre, hvad man vil på ejersiden og sådan noget, og så var der en pris på den anden side, og det var, at så skulle vi gøre noget mere ved pesticiderne, så skulle man leve op til de 19.000 t, og nu kom der så et tal fra mig, men man skulle gøre noget ved kvælstofreduktionen, man skulle gøre mere ved fosforreduktionen, man skulle lave lidt mindre vandløbsvedligeholdelse på nogle områder.
Ester Larsen (V), 2000-04-11:
Fremover vil det alene være amter, der efter tilladelse fra Sundhedsministeriet kan etablere hospicer, som medfinansieres af kommunerne. Selv om det i bemærkningerne påpeges, at der fortsat vil kunne etableres selvejende hospicer, vil det alene kunne ske på ganske andre økonomiske betingelser end dem, der nu fastlægges for de eksisterende, ligesom patienter heller ikke vil være omfattet af fritvalgsretten til sådanne nye.
Ole Vagn Christensen (S), 2004-04-13:
Man kan få kontrolmyndighederne gjort mere effektive, man kan få det til at fungere, og man kan få et stort fald i den sorte økonomi, hvilket vil medføre større indkomster til statskassen i form af momsindbetalinger, a-skatte-indbetalinger og modregnede beløb i arbejdsløshedsunderstøttelse og andre overførselsindkomster.
Margrethe Vestager (RV), 2007-04-27:
Derfor glæder vi os over perspektivet i forslaget, vi stemmer også for det, men følger det tæt, fordi vi synes, at der er en række problemer i det, hvis man ser på mulighederne for at finansiere den kvalitet, vi gerne vil have, af de videregående uddannelser for de studerende, som ikke er bortrejst for at læse i kortere eller længere perioder.